er betra að kaupa vörur úr málmun en plasti?
svarið við þessari spurning er ekki alveg eins auðvelt og ætla mætti. framleiðsla á áli hefur í för með sér mikil umhverfisáhrif þar sem ál er búið til úr báxíti sem er málmgrýti sem inniheldur mikið áil. Álframleiðsla snýst um að ná álinu úr berggrýtinu og út úr þessu framleiðsluferli kemur, í stuttu máli, aðallega tvennt: annars vegar fíngert hvítt duft (súrál) og svo þykk rauð leðja sem inniheldur vítissóda. Þessi rauða leðja er allra jafna einskins nýt. landeyðingin í álframleiðslu, þ.e. landið sem raskast (oft varanlega) vegna námugraftar eftir báxítinu, er verulegt umhverfisvandamál.  Það að framleiða einnota plastflösku úr nýju hráefni, flytja hana og urða hefur minni umhverfisáhrif heldur en einnota áldós sem er úr nýju hráefni. lykilorðið hér er samt sem áður ”einnota”. við endurvinnslu á áli þarf einungis 5% af þeirri orku sem þarf til að gera nýja áldós í fyrsta sinn. Því eru margar breytur sem þarf að huga að áður en svar fæst við þessari spurningu.
málmar henta vel sem umbúðir þar sem þeir eru verðmætir og skila sér yfirleitt vel inn til endurvinnslu. mikill ávinningur felst í því að endurvinna málma, sem dæmi þá er hægt að endurvinna suma málmtegundir aftur og aftur. 
vínbúðin birti nýlega umfangsmikla skýrslu um lífsferilsgreiningu áfengisumbúða og niðurstaðan var sú að best væri að kaupa bjór í dós og vín í fernum og boxum.
framleiðsla á gleri er verri fyrir umhverfið heldur en framleiðsla á plasti. ef við skoðum hvað verður um umbúðirnar í þegar notkun þeirra lýkur, þá hefur glerið ekki eins slæm áhrif þegar það kemur út í náttúruna þar sem gler er steinefni. ekki er hægt að framleiða nýjar glerumbúðir úr gömlum glerumbúðum. plast er hægt að endurvinna í annars konar vörur eins og flíspeysur. flíspeysur og annar vefnaður sem er úr plasti skilar örplasti út í hafið þegar það er þvegið. Örplastið á greiða leið í hafið úr niðurfallinu á þvottavélunum okkar. Það er umhverfisvænna að flytja vörur í léttari umbúðum, eins og t.d. plast heldur en í glerumbúðum einungis vegna þess að plast er léttara en gler. 
Á Íslandi er gler ekki endurunnið heldur er það mulið og notað í uppfyllingarefni. gler sem einnota umbúðir er því ekki góður kostur en ef þú notar umbúðirnar aftur og aftur horfir dæmið allt öðruvísi við. ef við notum plastumbúðir og endurvinnum þær, gæti það verið mögulegra skárra en einnota glerumbúðir. meðferð okkar á umbúðum er lykilatriði, þ.e. erum við að skila þeim á rétta staði í endurvinnslu eftir notkun.